A világbajnokságokon 1970-ig a nemzeti válogatottak a Jules Rimet-ről elnevezett trófeát nyerhették meg, mely az adott évben végleg Brazília tulajdonába került miután sikerült megnyerniük a tornát. 1983-ban egyébként az eredeti Jules Rimet trófeát ellopták, és azóta sem került elő. 1974-től a mai napig is érvényes trófea váltotta, amelynek a neve: FIFA Világbajnoki Trófea. 18 karátos aranyból készült, alján malachit csíkokkal, 36,8 centi magas, valamint súlya 6,175 kilogramm. A trófeát az olasz Silvio Gazzaniga tervezte, két embert ábrázol akik a földet tartják a magasba.
Sir Martyn Poliakoff vegyész kutatásai alapján a trófea üreges, mert ha tömör aranyból lenne, akkor kb. 70-80 kilót nyomna a súlya, azt meg lehetetlen lenne fölemelni a győztesnek.
Egyébként az is jó tudni, hogy a nyertes nem az eredetit viszi haza, hanem egy bronzból készült replikát. Az eredetit Zürichben tartják, a FIFA múzeumban.